cyanic-selkie/wikianc huggingface dataset:
George Orwell
Innflytelse
Hjernevask gjennomføres av regimet med så effektive midler at boken slutter med å la hovedpersonen se fram til nakkeskuddet i en korridor som vil gjøre slutt på hans etter hvert lange rekke av feiltakelser om seg selv og plassen i tilværelsen. Han oppdager til slutt at han faktisk elsker «Store Bror», den ikoniske lederskikkelsen som representerer det styrende Partiet (skjønt romanen antyder at Store Bror knapt er noe annet enn en fiktiv figur brukt som maske av herskerklassen).
Faste uttrykk som har blitt stående:
Wassily Leontief
Wassily Leontief (født 5. august 1906 i München i Tyskland, død 5. februar 1999 i New York i USA) var en russisk-amerikansk økonom som er mest kjent for sin forskning på hvordan endringer i en økonomisk sektor kan ha en effekt på andre sektorer innen næringslivet.
Leontief ble tildelt Sveriges Riksbanks pris i økonomisk vitenskap til minne om Alfred Nobel i 1973. i tillegg har tre av hans doktorgradsstudenter også blitt tildelt denne prisen. Disse var Paul Samuelson i 1970, Robert Solow i 1987 og Vernon Smith i 2002.
Leontief begynte ved Harvard University sin avdeling for økonomi i 1932 og i 1946 ble han professor i økonomi der. Leontief satte opp Harvard Economic Research Project i 1948 og forble dette prosjektets leder frem til 1973. Fra 1965 ledet han også Harvard Society of Fellows.
Leontief modellerte hver enkelt sektor med en lineær likning som var basert på data og han brukte datamaskinen, som het Harvard Mark II, for å løse systemet. Dette var et tidlig eksempel på bruk av datamaskiner for matematisk modellering.
Juan (bind)
Juan (kinesisk: 卷, pinyin: juǎn) er enhetsbetegnelsen for kinesiske skriftverker. I eldre tider, da kinesiske skrifter var i skriftrullsform, var juan betegnelsen på hver enkelt skriftrull. Senere, ikke minst med boktrykkerkunsten, ble ordet juan brukt om innbindingsenheten, altså som fasciculum eller bind.
Selve glosen juǎn betyr rull, og benyttes også på kinesisk for eksempel som annet ord i vårrull (春卷, Chūn juǎn). Når juan benyttes om marginnbundne enheter av boksider dreier det seg altså om en betydningsforskyvning, en overført betydning.
Hege Turøy
Hege Turøy (født 4. februar 1975 i Ågotnes i Fjell kommune) er en norsk sanger og låtskriver.
Turøy hadde sin første TV-opptreden i Talentiaden i 1997 på NRK1 med Ivar Dyrhaug som programleder, hvor hun fremførte «Natural Woman». I 2001 gav hun ut sitt debutalbum Finally, som bestod av ti selvskrevne låter. Låten «Love Isn't Easy» som var med på albumet, lå 14 uker på Norsktoppen på NRK Radio og hadde også en 1.-plass.
I 2004 var hun klar med sin andre utgivelse, minialbumet Eg vet, som denne gang var på norsk. Låten Si meg var 12 uker inne på Norsktoppen, med hele tre førsteplasser. Dette holdt til topp 10-plassering for hele 2005.
Høsten 2007 var hun en av 24 deltagere i NRKs storsatsing Lyden av lørdag. I november 2009 gav Turøy ut minialbumet Julestemning, med fem selvskrevne julesanger. I april 2011 ga hun ut radio-singelen «Lukk ditt øye». I mai 2012 spilte Turøy inn sitt første konsertalbum på Glesvær Kafé i Sund kommune. 1. august 2012 kom radiosingelen «Du og eg», produsert av Eirik Grønner.
I 2015 ga hun ut albumet Som en vind under "Rett sted, rett tid»-festivalen i Bergen og ble nominert til Kulturprisen 2015 i Fjell kommune.
22. september 2017, gav Turøy ut minialbumet God nok. Spilt inn i Mors kjeller og Sono Records i Praha.
Diskografi
Album Annet Konserter Låter
Lolita (navn)
Lolita er et opprinnelig spansk kvinnenavn. Det er en diminutiv form av Lola som er en kjæleform av Dolores. Betydningen er «sorger» eller «smerter».
Langøy (Kragerø)
Langøy er en øy i Kragerø kommune. Den er med sine 5,54 km² Kragerøs nest største øy. Navnet kommer nok av at den er lang og forholdsvis smal øy. Øya har fergeforbindelse med Kragerø (opereres av Kragerø Fjordbåtselskap).
Her finnes mange gamle veier som ble anlagt av Peder Anker i sin tid, mange gruver og en gammel kirkegård. Langøy har også skjærgårdens høyeste punkt, Langøybratten også kalt Signalen, 117 moh. Det har stått et vakthus på toppen. En annen topp er Fløyfjell 103 moh.
Lakssjøen
Lakssjøen er navn på ulike innsjøer i Norge:
Roscelin
Roscelin (født ca. 1050 i Compiègne, død ca. 1120 i Roma?) var en fransk filosofi og teolog. Han regnes som den første skolastiker i egentlig forstand.
Det er lite vi vet om Roschelin, men han underviste i alle fall ved Loches i Bretagne, hvor han hadde den mer berømte Peter Abelard som elev. Han ble beskyldt for kjetteri av kirken på et konsilium i Reims 1092. Han trakk tilbake de omstridte påstandene og unngikk dermed å ble steinet. Etter dette flyktet han til England, men kom her i krangel med Anselm av Canterbury. Etter det flyktet han videre til Roma hvor han ble forsonet med kirken.
Det eneste skriftlige som finnes etter Roscelin er et brev han forfattet til Abelard om treenigheten, et brev som er mest kjent for å tale nedsettende om Abelard og hans uheldige omstendighet (kastrering).
Uganda under Sommer-OL 2004
Uganda under Sommer-OL 2004. Elleve sportsutøvere, ni menn og to kvinner fra Uganda deltok i fire sporter, friidrett, boksing, svømming og vektløfting under Sommer-OL 2004 i Athen. De vant ikke noen medalje. Bokseren Joseph Lubega var landets flaggbærer under åpningsseremonien.
Albersdorfs amt
Albersdorfs amt (tysk: Amt Kirchspielslandgemeinde Albersdorf) var et amt i kretsen Ditmarsken i delstaten Schleswig-Holstein, Tyskland. Amtet omfattet 10 kommuner og bykommuner i østre deler av Ditmarsken. Administrasjonssenteret var byen Albersdorf, som amtet også var oppkalt etter. Amtet hadde i 2005 ca. 7000 innbyggere.
25. mai 2008 ble Albersdorfs amt, Meldorflands amt og byen Meldorf slått sammen til det nye Midtre Ditmarskens amt.
Samisk parlamentarisk råd
Samisk parlamentarisk råd er et samarbeidsorgan for sametingene i Norge, Sverige og Finland. Det ble opprettet 2. mars 2000. Sametingspresident Sven-Roald Nystø ble valgt som rådets første president, og presidentskapet for rådet går på omgang mellom sametingene.
August
August er årets åttende måned etter den julianske og den gregorianske kalenderen. Den har 31 dager.
Den er oppkalt etter keiser Augustus og er den sjette måned i den opprinnelige romerske kalender. Måneden het sextilis før Augustus’ tid.
Alma kullkraftverk
Alma kullkraftverk var et varmekraftverk i Buffalo County, nær tettstedet Alma, i delstaten Wisconsin i USA. Det lå ved Ohio River og hadde en installert produksjonskapasitet på 400 MW, fordelt på fem enheter. Brenselkilden var kull. Utbyggingen skjedde 1940–1947. Operatør og hovedeier var Dairyland Power Cooperative.
Det lå ved siden av John P. Madgett kullkraftverk ved bredden av Mississippi River.
A-magasinet
A-magasinet er et blad som kommer som vedlegg til den norske avisa Aftenposten hver fredag. Magasinet har et mål på 230x297 mm, og er altså mindre enn dagsavisa, som er i tabloidformat. Bladet trykkes hos Hjemmet Mortensen Trykkeri og har har et sidetall på mellom 68 og 84 sider. Bladet ble fram til 2011 trykket hos Aktietrykkeriet i Fetsund.
Historikk
A-magasinet er blitt utgitt i tre perioder: 1927–1944, 1963–1993 og fra 2005.
1927–1944
Første nummer kom nyttårsaften 1926 etter initiativ fra redaktør Frøis Frøisland. Navnet var vinnerbidraget i en navnekonkurranse blant Aftenpostens lesere. Andre forslag var Lørdagshygga, Ding Dong, Tilhænger'n (etter det populære komikerparet Telegrafstolpen og Tilhenger'n), Sofadyret med flere. Magasinet ble midlertidig stanset i 1943 på grunn av papirrasjoneringen under 2. verdenskrig.
1963–1993
Magasinet gjenoppstod i 1963, nå med en «kvinneprofil», det vil si med stoff om familieliv, hjem og moter. Allerede året etter ble denne redaksjonelle profilen forlatt, og magasinet ble et rent reportasjeblad med «saklig underholdning». I 1966 ble det første fargefotografiet trykket i bladet, og siden ble fotojournalistikken et kjennetegn ved A-magasinet. I 1984 ble Per Egil Hegge redaktør og bladet ble litt «friskere» i formen. Faste innslag var blant annet kriminalnovellen og tekstkonkurransen med vitsetegninger av Sven Sønsteby. A-magasinet ble imidlertid nedlagt i 1993 da mange av annonsørene gikk over til Schibsteds nystarta TV 2.
Naturfotografen Sverre M. Fjelstad var i over 20 år ansvarlig for den faste spalten Naturen rundt oss i A-magasinet i denne perioden.
2005–
Tredje runde med A-magasinet begynte fredag 21. oktober 2005. Kjersti Løken Stavrum, tidligere sjefredaktør i ukebladet KK, ble redaktør. I 2013 tok Lillian Vambheim over etter Stavrum.
Drapsalarm
Serien gikk på NRKs Detektimen fra 1999.
Handling
26 år gamle Tessa er den yngste og smarteste medarbeideren i drapsavsnittet. Hun er snartenkt, energisk og utålmodig, og hennes arbeidsmetoder er temmelig uortodokse. Steve er en tålmodig og jordnær type som oppnår resultater ved hjelp av metodisk arbeid og logikk. Han er kontrollert og holder folk på avstand, og i likhet Tessa er han singel og lar alltid jobben komme foran private relasjoner. I hver sak arbeider de tett sammen med drapsavsnittets rutinerte laboratoriegruppe, som består av patologen dr. Imogen "Tootsie" Soames (Glenda Linscott), fotografen Dee Suzeraine (Jennifer Kent) og laboratoriesjefen Lance Fisk (Geoff Morell). En sentral rolle har også gruppens sjef, den dyktige og ambisiøse Malcolm Thorne (Gary Day).
Om serien
Serien ble i 1998 tildelt en Golden Tripod av Australian Cinematographers Society.
Nikolaj Davydkin
Nikolaj Stepanovitsj Davydkin (russisk: Николай Степанович Давыдкин; født 11. juli 1958 i Moskva i Sovjetunionen nå Russland) er en russisk tidligere ishockeyspiller. Han spilte for moderklubben Khimik Voskresensk fra 1978 til 1988. Deretter dro han til den svenske Elitserien i ishockey, hvor han spilte for Brynäs IF fra 1988 til 1990, og så til Mölndal Hockey i Division 1(1990–1991), og tilbake i Brynäs fram til 1992. Han var også Storhamar Dragons’ første russer og ble en skikkelig publikumsfavoritt på sine to sesonger på Hamar. Davydkins brede erfaring fra sovjetisk hockey brakte en ny dimensjon til Storhamar. Davydkin la opp som aktiv i 1994.
Stenmalveien (Tønsberg)
Stenmalveien (1-19, 2-36) er en 1,4 km lang gate i Tønsberg. Den går fra Halfdan Wilhelmsens allé ved Tønsberg gamle kirkegård til krysset Eikveien/Hortensveien ved Tønsberg gressbane. Stenmalveien er en hovedvei, og er en del av fylkesvei 325.
Veien har fått navn etter det gamle steinbruddet i Frodeåsen, Steinmalen. Stenmalen er også navnet på området rundt veien.
Ronnie Briggs
William Ronald «Ronnie» Briggs (født 29. mars 1943 i Belfast, død 28. august 2008 i Bristol) er en tidligere nordirsk fotballspiller som var målvakt for klubbene Manchester United, Swansea City og Bristol Rovers på 1960-tallet.
Karriere
Briggs ble speidet av Manchester United i en alder av 15 år, og signerte en profesjonell kontrakt med laget på hans 17–årsdag. Hans førstelagsdebut kom ti måneder senere i en førstedivisjonskamp borte mot Leicester City den 21. januar 1961. Denne kampen ble for Briggs vedkommende en nedtur da han slapp inn hele seks mål, noe som gjorde at United tapte 6–1.
Briggs fikk kun elleve kamper for klubben, hvor den siste kom i 1962, før han ble solgt videre til Swansea Town i 1964. En sesong senere meldte han igjen overgang etter å ha etablert seg i førstelagsspill til Bristol Rovers, hvor han forble ut 1968 før han dro til amatørklubben Frome Town og dermed sluttet som profesjonell fotballspiller.
Briggs fikk også to kamper for, hvor debutkampen var i et tap mot Wales i april 1962. Hans andre kamp var i en 2–1–seier over Nederland i 1965. Etter at han la opp som fotballspiller begynte han blant annet å arbeide innenfor forsikringsbransjen helt til han fikk påvist diagnosen lungekreft i mars 2008 og ble tvunget til å pensjonere seg. Briggs døde av sykdommen den 28. august 2008 i Bristol.
Ørsteds lov
Ørsteds lov definerer magnetfeltet rundt en rettlinjet strømleder. Hans Christian Ørsted fra Danmark påviste i 1820, gjennom forsøk med en kompassnål og en strømførende leder, at en elektrisk strøm omgir seg med et magnetisk felt. Videre eksperimentering førte til at han etter hvert kom frem til loven for magnetfelt rundt en rettlinjet strømleder:
Denne lovmessigheten ble kort tid senere mer presist verifisert av André-Marie Ampère og er ekvivalent med Ampères sirkulasjonslov. For beregning av magnetfeltet fra en gitt strømfordeling kan man også benytte den ekvivalente Biot-Savarts lov som ble formulert omtrent samtidig.
September
September er årets niende måned etter den julianske og den gregorianske kalenderen. Den har 30 dager.
I den romerske kalenderen var september den syvende måneden og fikk navn etter latin septem, som betyr sju. Slik juli ble oppkalt etter Julius Cæsar og august etter keiser Augustus, oppkalte keiser Caligula i år 37 september måned etter sin far Germanicus, en yngre bror av keiser Tiberius.
Sydney
Sydney er Australias største og eldste by (etablert 1788). Med over 4 millioner innbyggere, er Sydney-metropolen den største og mest innflytelsesrike av de to finansielle, transport-, handels- og kulturelle sentrene i Australia (det andre er Melbourne).
For mange er Sydney selve symbolet på Australia. Over 20 % av Australias innbyggere er bosatt i Sydney, og over to tredjedeler av alle turister som besøker landet tar en tur innom denne byen.
Sydney er en betydelig global og nasjonal turistdestinasjon og blir ofte omtalt som en av de flotteste og mest pulserende byene i verden. Sydney var vertssted for Sommer-OL 2000.
Sydney er også kjent for sine flotte strender som ligger like ved byen, mest kjent er nok Bondi Beach og Manly Beach.
Sydney er en av verdens mest multikulturelle byer, noe som reflekteres av dens rolle som et viktig mål for innvandrere som ankommer Australia. Sydney er Australias dyreste by å bo i og kommer på 21. plass over dyreste byer i verden.
Mange slags fester og festivaler foregår i Sydney. 1. januar feires sommeren med The Festival of Sydney. Da foregår det veldig mange konserter, det er mye musikk i gatene, og det er kappseilas på sjøen.
Nasjonaldagen Australia Day feires 26. januar. Datoen representerer etableringen av kolonien New South Wales ved Sydney Cove etter at skipene tilhørende First Fleet seilte inn i Port Jackson.
Historie
18 år senere, i 1788, ankom kaptein Arthur Phillip med det første skipet som var fylt med tusen dømte fanger, og grunnla en straffekoloni på Sydney Cove på Port Jackson. Kolonien ble oppkalt etter politikeren Thomas Townsend, Lord Sydney, som hadde gitt kaptein Phillip oppgaven. Kolonien var stadig i strid med de lokale aboriginene, og svært mange av disse døde av sykdommer britene hadde med seg. Kolonien vokste raskt og ble i 1842 erklært som Australias første by.
I 1851 ble det funnet gull 20 mil vest for Sydney, og dette førte til en massiv immigrasjon. I løpet av de neste tjue årene ble befolkningen mer enn femdoblet. I 1870 var det rundt 200 000 innbyggere i Sydney. I dag har Sydney vokst til en stor by med over 4,2 millioner innbyggere og er Australias økonomiske senter. Sydney er også landets fremste turistattraksjon, først og fremst verdenskjent for de to landemerkene Operahuset og Harbour Bridge.
Klima
Sydneys årstider er motsatte av den nordlige halvkule og byen har et fuktig subtropisk klima med varme somre og kaldere vintre, og regn spredt jevnt gjennom året. Været modereres jo lenger bort fra kysten en kommer, med større temperaturforskjeller i de vestlige bydelene inn i landet.
Varmeste måned er januar, med snitt temperatur målt ved Sydney sentrums Observatory Hill på mellom 18-26 °C. I snitt er det 15 dager i året med mer enn 30 °C. Varmeste temperatur målt er 45.3 °C 14. januar i 1939, men så sent som 1. nyttårsdag 2006 ble det også målt 45 °C i Sydney. Kaldeste måned er juli, med lavest temperatur målt ved Observatory Hill på 2.1 °C. Temperaturen i de vestlige bydelene er som regel høyere om sommeren og lavere om vinteren.
I snitt faller det ca. 1217 mm regn i løpet av året, og det er nedbør i snitt 138 dager i året. Det har ikke snødd i Sydney siden 1836, men vind- og haglstormer forekommer som kan forårsake store ødeleggelser. I 1999 ble Sydneys østre og sentrumsbydeler truffet av en slik storm med hagl på 9 cm i diameter. Stormen forårsaket ødeleggelser verdt omkring AUD 1.7 milliarder i løpet av 5 timer.
Mange områder i og rundt Sydney som ligger nært bushland er utsatt for skogbranner, spesielt om sommeren. De største av nyere tid skjedde i 1994 og 2001-2002.
Mat og drikke
Mat i Australia og Sydney har blitt påvirket av bakgrunnen til immigrantene som har kommet til landet. Sydney er i dag en metropol med alle typer mat og drikke, men det finnes lite mat og drikke som er spesiell kun for Sydney. I tidlige kolonitider handlet man med brennevinet rom, noe som førte til det såkalte «Rum Rebellion» i 1808. Både nå og i tidligere tider fantes det vinproduksjon innen området av dagens stor-Sydney. Det store vindistriktet Hunter Valley ligger nord for byen og Tooheys øl produseres i byen. Sydney feirer hvert år matfestivalen Sydney Food and Wine Fair med over 30000 besøkende.
Guttorm Toverud
Guttorm Toverud (født 30. april 1896 i Aurskog, død 25. mai 1969 i Oslo) var en norsk tannlege som ble den første professor med barnetenner som hovedinteresse, og som utmerket seg i kampen på barrikadene mot tannråte og for at barna skulle behandles med mindre smerte enn voksne. I 1926 fikk han en doktorgrad fra Universitetet i Oslo på en avhandling om stoffskiftet i tennene, et arbeide han hadde påbegynt under forskningsoppholdet ved amerikanske barnetannklinikker mellom 1921 og 1923, da spesifikt Harvard University og Washington University. Han ble i 1922 gift med barnelegen Kirsti Utheim (1890–1949) fra Veblungsnes som også avla en doktorgrad basert på hennes amerikanske forskningsopphold. Fra 1925 var han dosent ved Statens Tannlegeinstitutt, det som i 1928 ble Norges Tannlegehøyskole, og det som i 1931 etablerte en egen barneavdeling der han ble professor i 1932. Han var skolens rektor fra 1933 til 1939. Men så kom krigen. Han var redaktør i Den norske tannlegeforenings tidende fra 1928 til 1933. Foruten å ha vært sjef i diverse lokale foreninger var han fra 1938 til 1946 leder i den nordiske forening for odontologier. Sin St. Olavs Orden blev ham tildelt i 1961, men i 1967 tildelte Fédération dentaire internationale (etablert 1900 i Paris) ham den såkalte «Miller Prize», oppkalt etter den amerikanske Willoughby D. Miller (1853–1907) som var den første orale mikrobiolog. Dr. Toverud jobbet til det siste. Da han døde i 1969 var han i sluttfasen av et prosjekt som kartla tannforholdene i forbindelse med forekomster av fluor i bygda Årdal.
Sydney
Mat og drikke
Større restaurantdistrikt finner man i Darling Harbour, The Rocks, Leicharts Norton St, Parramattas Church Street og mer spredt i sentrumskjernen. Sydneys store Chinatown har en rekke kina-restauranter. Kjente meriterte restauranter i Sydney inkluderer Tetsuya's som ble kåret til verdens 5. beste, og Rockpool som ble nummer 33. Doyles i Watson Bay er berømt og meritert for fisk og sjømat.
Operahuset
Operahuset er tegnet av den danske arkitekten Jørn Utzon som i 2003 fikk arkitekturens gjeveste pris, Pritzker Architecture Prize. Bygget kostet AUD $102 millioner. da det ble åpnet i 1973 og har flere saler, den største konsertssalen har 2679 seter. Bygningen og dens omgivelser er et ikon for Australia. Taket som former de runde skjell-seksjonene minner om en flåte av hvite seilskip som man ofte ser i Sydneys havn.
Foruten å sette opp teater, ballett og musikaler huser Operabygningen kontorene for Opera Australia, Sydney Theatre Company og Sydney Symphony Orchestra. Bygningen blir administrert av Opera House Trust, under New South Wales (NSW) Ministry of the Arts.
Festivaler og andre kulturelle innslag
Sydney holder årlig mange forskjellige og noen av Australias største sosiale og kulturelle innslag. Disse inkluderer; Sydney Festival, Australias største kunstfestival i januar; Big Day Out, en festival med rock musikk; homoparaden Gay and Lesbian Mardi Gras langs Oxford Street i februar; Sydney Film Festival og kortfilmfestivalen Tropfest; Archibald Prize for beste porttrettmaleri; Australian Fashion week i april/mai og Sydney Royal Easter Show hver påske som nå holdes i Sydney Olympic Park.
Attraksjoner
Sydney har en rekke attraksjoner i tillegg til Operahuset.
Australian Museum
Australian Museum i Sydney er Australias eldste museum, grunnlagt i 1827, og er internasjonalt ledende innenfor naturhistorie, antropologi og naturvitenskap. Museet fikk sitt nåværende navn i 1836, flyttet til sin nåværende bygning i 1849, og åpnet for allmennheten i 1859.
Bondi Beach
Bondi Beach er en av verdens mest kjente strender og en av de mest besøkte i hele Australia. Stranden er ca. en kilometer lang og deles inn i en nordlig og sørlige ende. Den sørlige enden er reservert for surfing på grunn av større bølger her, og farlige strømmer for badeturister, mens den nordlige enden av stranden er den tryggeste for badeturister. Surf Life Saving Australia og Bondi Rescue patruljerer stranden. Stranden har hai-nett under vann om sommeren, mens en i oktober av og til kan se hval og delfiner i bukten utenfor. Bondi Beach ble lagt til Australias liste over beskyttede historiske steder i 2008.
Harbour Bridge
Sydney Harbour Bridge er en stålbro med bil-, tog- og passasjer-trafikk som spenner over Sydney Harbour fra Sydney sentrum til North Sydney. Broen er 1149 meter lang og 49 meter bred, og har en seilingshøyde på 49 meter. Fra åpningen i 1932 til 1967 var den Sydneys høyeste bygning med sine da 134 meter. Broen er som Sydney Opera House et verdensberømt landemerke og er hver nyttårsaften sentrum for fyrverkeriet i Sydney. Turistattraksjonen Bridgeclimb har siden 1998 tatt turister opp på den sørlige halvdelen av brostrukturen.
Hyde Park
Denne store parken er oppkalt etter sitt motstykke i London og har vært fritidsområde i Sydney siden 1792. Den har en fortid som både cricketbane og hesteløpsbane. Den ligger øst for sentrum og er et grønt og fredelig område med velstelte hager, den majestetiske Archibaldfontenen, minnesmerker, en James Cook-statue og en 40 meter høy obelisk med egyptiske inskripsjoner.
Museum of Sydney
Museet tar for seg Sydneys historie fra kolonitiden gjennom multimedier, gjenstander, kart og bilder, og er bygget på stedet der byens første guvernør Arthur Phillip bodde. Huset hans var bygget i 1788 og var Australias første regjeringsbygg, og ble avdekket under arkeologiske utgravninger i 1983. Museet ble åpnet i 1994.
Powerhouse Museum
Powerhouse Museum ligger i bydelen Ultimo og er Sydneys Vitenskaps- og teknologimuseum. Museet flyttet til sitt nåværende sted i 1988 og navnet stammer fra den gamle strømstasjonen som museet ligger i. Blant de 400 000 utstilte gjenstandene finnes New South Wales første damplokomotiv «Locomotive 1» bygget av Robert Stephenson i 1854, og verdens eldste fungerende dampmaskin fra 1785.
Sydney Aquarium
Sydney Aquarium er et offentlig akvarium som ligger på bysiden av Darling Harbour nord for Pyrmont Bridge. Akvariet har over 650 forskjellige skapninger fra australske hav og elver, og er et av verdens største akvarier. Hovedutstillingen inkluderer store basseng med hai og fisk med akrylglasstunneler under vannet som besøkende kan gå igjennom. Akvariet har også utstillinger av krokodiller, blekksprut og sel, og et stort akvarium med 2,6 millioner liter vann som huser en gjenskaping av Great Barrier Reef med over 6000 dyr.
Sydney Tower
Sydney Tower (også kjent som AMP Tower og Centrepoint Tower) er Sydneys høyeste frittstående byggverk, og Australias nest høyeste etter Q1 på Gold Coast. Tårnet ligger midt i sentrum, i 100 Market Street, og ruver 305 meter over bakken. Det har vært en av Sydneys fremste turistattraksjoner siden åpningen i 1981, og er både et orienteringspunkt og et utsiktstårn. Et observasjonsdekk ligger på 250 meter som blant annet inkluderer en roterende restaurant. Turistattraksjonen Sydney Tower Skywalk tar besøkende på utsiden av tårnet på 268 meters høyde. Hvert år arrangeres trappeløpet Sydney Tower Run-Up hvor deltakere løper opp de 1504 trappene til observasjonsdekket.
Transport
Sydney og de omkringliggende regionene er dekket av et stort nettverk av offentlig transport. Sydney har Australias største offentlige transportsystem, og offentlig transport står for nesten dobbelt så høy andel reiser i Sydney som i andre større byer. Nettverket er regulert av New South Wales Ministry of Transport, som jobber for å integrere nettverkene som betjener Sydney, Newcastle, Central Coast, Blue Mountains, Wollongong og Illawarra. Sydney fikk tidlig offentlig transport, med de første jernbanelinjene etablert i 1855. Dagens billettsystem for de statlig styrte transportørene er like og bruker billetter med magnetstriper. Prisene varierer etter lengde på reisen.
Ferge
Sydney Ferries, en statlig eid organisasjon, har en rekke pendler og turistferger i Sydney Harbour og opp langs elven Parramatta River. Sydney Ferries opererer ni ruter, med omtrent 14 millioner passasjerer hvert år. Fergene opererer ut fra Circular Quay Ferry Terminal, med vanlige passasjerferger til en rekke bydeler og både vanlige passasjerferger og hurtiggående katamaraner til bydelen Manly. Sydney Ferries har også sightseeing-cruise for turister. Flere mindre aktører driver passasjerferger til øyer og bydeler andre steder i Sydney, og ved Sydneys ytterkanter finnes også bilferger som krysser blant annet elven Hawkesbury River.
Buss
Busstransport står for ca. halvparten av alle reiser med offentlig transport i løpet av en ukedag i byen. Største operatør er State Transit Authority of New South Wales (STA), med en rekke mindre private aktører. Transportdepartementet overser et integrert storbysystem av busser som strekker fra Newcastle i nord til Wollongong i sør. Hurtigbusser med egne bussfiler og bussveier kjøres mellom Liverpool og Parramatta og i de nordvestre bydelene. Bussene i Sydney er nummerert med tre-sifrede tall, der det første tallet peker mot en bestemt region av byen. Nattbusser erstatter togene mellom midnatt og 05:00. På noen ruter i de østre bydelene må en kjøpe billetter fra kiosker eller billettmaskiner før påstigning.
Taxi
New South Wales har en flåte av ca. 6000 taxier med over 22000 taxisjåfører. Flåten er den største i Australia og mesteparten av disse finnes i Sydney. De fleste taxiene er eiet av mindre aktører som er en del av større kjeder.
Jernbane
Sydneys første jernbanelinje mellom Sydney og Parramatta Junction åpnet 26. september 1855. De første togene på nettverket ble elektrifisert i 1926. Nettverket har gjennom årene blitt kraftig utvidet, og Sydney-regionen er nå dekket av elleve jernbanelinjer som kjøres av CityRail. Sydney har ikke et separat metro-system, men togene kjører under grunnen i bykjernen og på de to nyeste linjene mellom Epping og Chatswood og til flyplassen. På de fleste linjene går det passasjertog hvert kvarter eller halvtime utenom i rushtiden, med flere tog i morgen- og ettermiddagsrushet. Sydney er også en viktig omlastningsterminal for frakt til andre deler av landet, og det går også mye containergodstrafikk på linjene. De lengste togene med kullmalm som skipes ut fra Sydney er på opptil 1,5 km lang. Det finnes ikke tog i Northern Beaches eller Eastern Suburbs. Interurban-tog til omkringliggende byer som Newcastle og Central Coast, Blue Mountains og Illawarra, samt Countrylink-tog til Melbourne, Brisbane, Adelaide, Perth og andre deler av innlandet i NSW går fra Central Station.
Bybane og Monorail
I 1997 ble en kort bybane kalt Sydney Light Rail åpnet mellom sentrum og Inner West bydelene Darling Harbour, Ultimo og Pyrmont. Linjen ble utvidet til Lillyfield i 2000. Linjen som nå heter Metro Light Rail har 14 stopp over 7,2 kilometer, med stopp ved blant annet Central Station, Star City Casino, Sydney Fish Market og ved Monorailen i byen. Bybanen har rundt 3,5 millioner passasjerer årlig.
Kingsford Smith internasjonale lufthavn
Kingsford Smith internasjonale lufthavn i er Australias største flyplass, og er også en av verdens eldste som fortsatt er i bruk. Flyplassen var den 28. mest travleste flyplassen i verden i 2003, men har siden det vært på topp 30 listen, med nesten 32 millioner passasjerer i 2007. Flyplassen ligger tett i tett med den store drabantbyen Mascot sør for Sydney Sentrum. Flyplassen er også hovedbase for flyselskapet Qantas, som er verdens nest eldste flyselskap, etter KLM Royal Dutch Airlines.
Andre lufthavner
Sydney har også flere mindre lufthavner, de viktigste er Bankstown Airport som tar imot privatfly og småfly. Det finnes også en mindre flystripe ved Camden, samt flystripen Hoxton Park Aerodrome. Militærbasen RAAF Base Richmond ligger nordvest i byen. Det diskuteres om hvorvidt Sydney trenger en hovedflyplass nummer to, og hvor denne skal ligge. Land har blitt avsatt til dette ved Badgerys Creek i vest, men også sør for Sydney rundt Moss Vale har blitt foreslått.
Sport og utendørsaktiviteter
Sydney har mange åpne plasser og god tilgang til strandsonen, samt mange naturområder selv helt i sentrum. Innen Sydney sentrum finnes Hyde Park, The Domain, Royal Botanic Gardens og Chinese Garden of Friendship. Metropolområdet er også hjem til flere nasjonalparker, blant dem Royal National Park som er den nest eldste nasjonalparken i verden, verdensarvlistede Blue Mountains og flere andre nasjonalparker i og rundt storbyområdet.
Sydney var vert for Sommer-OL 2000 og har velutbygde fasiliteter for mange idretter. Større idrettsanlegg inkluderer ANZ Stadium, Sydney Cricket Ground (SCG), Sydney Football Stadium, Eastern Creek Raceway, Royal Randwick og Rosehill Gardens Racecourse. Byen holder hvert år et gateløp fra Sydney sentrum til Bondi Beach, kjent som City to Surf.
Fotball
Australia og Sydney utover 4 forskjellige typer fotball. Den mest populære sporten i Sydney er Rugby League som er importert fra England. National Rugby League (NRL) begynte i Sydney i 1908 er i dag den største rugbykonkurransen i verden. Sydney er hjem til ni av de seksten lagene i serien. Rugby Union og europeisk fotball er også populære sporter, og byen har også elitelag i Australian Football League (AFL), den nasjonale basketligaen og i sporten netball. Som hovedstad i New South Wales er byen også sete for delstatslagene i cricket og rugby league.
Vannsport
Forskjellige typer vannsport er populært og på Sydneys strender kan man drive med surfing, seiling og dykking. Surfing er en meget populær sport blant australiere, og Sydney har en rekke strender med gode forhold. Bondi Beach og Manly Beach er to av de mest kjente, blant lokalbefolkningen er i tillegg Bronte, Coogee og Maroubra populære i de østlige bydelene, Cronulla Beach i de sørlige bydelene, og Dee Why, Collaroy og Avalon Beach populære i de nordlige bydelene. Båtsport i Sydney Harbour er også populært, blant annet arrangeres flere regattaer og seilaser her. Det mest kjente er Sydney to Hobart Yacht Race som starter annen juledag hvert år fra Sydney.
Golf
Sydney har golfbaner spredt over hele byen. Banen til Australian Golf Club i bydelen Rosebery mellom Sydney sentrum og flyplassen er en av Australias eldste fra 1882, og har vært vert 17 ganger for turneringen Australian Open, senest i 2007.
Økonomi og næringsliv
De største sektorene innen økonomi i Sydney, målt etter antall ansatte, inkluderer blant annet eiendom, varehandel og service, vareproduksjon, og helse og sosialtjenester. Siden 1980-årene har flere og flere arbeidsplasser blitt flyttet fra industri til IT og service-næringen. Sydney står for ca. 25 % av Australias totale BNP. Børsene Australian Stock Exchange og Australian Securities Exchange og sentralbanken Reserve Bank of Australia ligger i byen, likeså er byen sete og hovedkontor for over 90 banker og mer enn halvparten av Australias største firma, i tillegg til å være regionkontor for mer enn 500 multinasjonale firma. Sydney Futures Exchange (SFE) er en av Asia-Pacifics største finansielle institusjoner, med 64,3 millioner handler i 2005. Det er det 12. største futures markedet i verden og det 19. største når en inkluderer opsjoner.
Byen har den høyeste gjennomsnittinntekten for husholdninger i de store byene i Australia. Per 20. september 2007 hadde Sydney den høyeste gjennomsnittlige husprisen i Australia med AUD $559000. Sydney har også de høyeste gjennomsnittlige leieprisene i Australske byer med AUD $450 per uke.
Større handelssteder i sentrum finner en i Queen Victoria Building og gågaten Pitt Street Mall, med internasjonale luksusbutikker i den nordlige enden av Castlereagh Street. De største bydelene i stor-Sydney har også store handlesentre, med sentrene i Parramatta, Bondi Junction og Chatswood som noen av de største.
Utdanning
Sydney er hjemby til noen av de største og beste universitetene i Australia, og Australias første universitet University of Sydney ble etablert her i 1850. Det er fem andre offentlige universitet med hovedsete i Sydney; Australian Catholic University (2 av sine seks campuser i byen), Macquarie University, University of New South Wales, University of Technology Sydney og University of Western Sydney. En rekke andre australske universitet har mindre avdelinger i Sydney.
Det finnes også fire offentlige Technical and Further Education (TAFE) institutter i Sydney som tilbyr utdanning innen spesifikke ikke-akademiske fagfelt på universitetsnivå. Sydney har offentlige, religionsbestemte og uavhengige skoler. Offentlige skoler, inkludert førskoler, grunnskole og videregående skole og spesialskoler er styrt av New South Wales Department of Education and Training. Av de 30 såkalte selektive videregående skolene i NSW er 25 av dem i Sydney.
Europas Grand Prix 2008
Europas Grand Prix 2008 var det tolvte løpet i Formel 1-sesongen 2008. Det ble arrangert fra 22. til 24. august på Valencia Street Circuit i Valencia, Spania.
Rapport
Ferrari-fører Felipe Massa ble den første som tok hjem seieren i Valencia i Europas Grand Prix. Lewis Hamilton ble nummer to og Robert Kubica i BMW Sauber nummer tre.
Det henger imidlertid en liten usikkerhet ved resultatet fordi dommerne har gjort det klart at de vil undersøke en hendelse i pitlane etter løpet der Felipe Massa holdt på å kjøre på Adrian Sutil.
Heikki Kovalainen ble nummer fire foran Jarno Trulli, Sebastian Vettel, Timo Glock og Nico Rosberg.
Kimi Räikkönen hadde ikke en trivelig dag på jobben – etter nok en litt for dårlig kvalifisering slet han med å få kontakt med Massa og Hamilton. På siste pitstopp inntraff dessuten et uhell som gjorde at han skadet en av mekanikerne – og bare kort tid etter blåste han motoren på sin Ferrari.
Lakssjøen (Svalbard)
Lakssjøen er en innsjø i Ny-Friesland på Spitsbergen, nord i Svalbard. Sjøen ligger langt nede ved Wijdefjordens østlige munningskyst, og nordvest for Åsgardfonna.
Arealet av sjøen er om lag 5 km², og den er nesten 4 km lang i tilnærmet øst-vestlig retning.
Oktober
Oktober er årets tiende måned etter den julianske og den gregorianske kalenderen. Den har 31 dager.
Årets fire siste måneder har fått navn på samme måte: etter dens plassering i den opprinnelig romerske kalenderen. Latinske octo betyr åtte.
På gammelnorsk sædemåned for såing av vinterrug, også kalt slaktemåned.
Sudans delstater
Nedenfor er en liste over alle Sudans provinser med delstater ordnet etter provinsinndelingen i Anglo-egyptisk Sudan. Nummer henviser til kartet.
Jango Fett
Eksterne lenker
Figuren aus Star Wars
Nevrokirurgi
Nevrokirurgi er en kirurgisk disiplin innen nevrologien som befatter seg med behandling av lidelser i sentralnervesystemet og det perifere nervesystem, samt omkringliggende strukturer. En lege med spesialisering i nevrokirurgi kalles en nevrokirurg. En gren av nevrokirurgien kalles hjernekirurgi, og en hjernekirurg er en nevrokirurg med spesialisering i kirurgi i hjernen.
Nevrokirurgi er en svært gammel disiplin. Det er kjent at mennesker i flere kulturer har utøvet hjernekirurgi flere tusen år før vår tidsregning. Edwin Smith papyrusen fra cirka år 1600 fvt. omtaler 48 tilfeller av skader, brudd, sår, dislokasjoner og svulster. Blant pionerene i nyere nevrokirurgi regnes Victor Horsley (1857–1916) i England, William Macewen (1848–1924) i Skottland og Fedor Krause (1857–1937) i Tyskland. Den første norske nevrokirurgen var Vilhelm Magnus (1871–1929). Den moderne nevrokirurgiens fedre regnes imidlertid for å være den amerikanske nevrokirurgen Harvey Williams Cushing (1869–1939) og, spesielt, den tyrkiske nevrokirurgen Gazi Yaşargil (1925–).
Nevrokirurgi regnes som en egen displien innen nevrologien i det fleste land i verden. Spesialisering i nevrokirurgi tar minimum seks og et halvt år. Legespesialiseringen kan først begynne etter at man er ferdig med medisinstudiet og har fått autorisasjon som lege. Den første delen er felles for alle spesialitetene og varer i halvannet år. Den består av ett års praksis på et sykehus og et halvt års praksis i en kommune (også kalt LIS 1). De neste fem årene er spesialisering innen den retningen man velger. Mange nevrokirurger er dessuten involvert i forskning og innehar ytterligere spesialisering med en tilhørende medisinsk doktorgrad (Ph.D. eller dr.med.).
Fagfeltet inkluderer forebygging, diagnostisering, behandling og rehabilitering av sykdommer som affiserer sentralnervesystemet og perifere nerver. Tilstander som behandles av nevrokirurger er for eksempel hjernesvulster, hjerneblødninger, hodeskader, hydrocephalus, rygg- og nakkelidelser, kroniske smertesyndromer og bevegelsesforstyrrelser (som for eksempel Parkinsons sykdom). Faget stiller store krav til fagkunnskaper, beslutningsdyktighet, stressmestring og operasjonsferdigheter. I Norge utøves nevrokirurgi ved Oslo universitetssykehus (både Rikshospitalet og Ullevål sykehus), Haukeland universitetssykehus i Bergen, St. Olavs hospital i Trondheim og Universitetssykehuset i Nord-Norge i Tromsø, samt i et mindre omfang ved Stavanger universitetssjukehus.
Union Rhythm Kings
Union Rhythm Kings er en norsk- svensk musikkgruppe innen tradisjonell new orleans jazz. Gruppen ble etablert av trombonisten Kristoffer Kompen i 2008.
Besetning; Bent Persson (Sverige), trompet, Lars Frank (Norge), klarinett og saxofon, Kristoffer Kompen (Norge), trombone, Jacob Ullberger (Sverige), banjo og gitar, Frans Sjöström (Sverige), bassaxofon, Morten Gunnar Larsen (Norge), piano,
Union Rhythm Kings har siden 2008 turnert en rekke ganger i Norge og Sverige der de har spilt på ulike jazzklubber, konserthus, kulturhus og jazzfestivaler som Oslo Jazzfestival og Gøteborg Jazzfestival, Molde Jazzfestival og Classic Jazzparty (Newcastle).
Bandet er en kombinasjon av svenske og norske musikere i to generasjoner, som har utviklet en genuin interesse for den tradisjonelle new orleans-jazzen fra 1920 og -30 tallet.
Radikal Portal
Radikal Portal er et nettsted for politiske nyheter, kommentarer og analyse, grunnlagt i 2013. Det er partipolitisk uavhengig, men publiseres fra et venstreorientert ståsted. Nåværende redaktør er, og virksomheten finansieres ifølge nettsidene deres gjennom støtte fra Fritt Ord og donasjoner fra leserne.
Historikk
Radikal Portal ble lansert 7. januar 2013, med Rødt-politiker Vegard Velle som redaktør. Lanseringen ble omtalt en måned senere i en reportasje i Klassekampen, der Velle siteres på at motivet for lanseringen var en opplevd mangel på sterke venstremedier på nett. Aftenpostens Knut Olav Åmås omtalte i en kommentar nettstedet som en «venstre-tankesmie», mens Bård Larsen omtalte det som en del av den radikale venstresida.
Martin Johansson
Martin Johansson (født 26. september 1984 i Avesta i Dalarna) er en svensk langrennsløper som representerer IFK Mora SK. Han drev tidligere med orientering, der han har flere VM-bronser som senior og gull som junior fra 2004.
Radikal Portal
Historikk
I 2016 tok Joakim Møllersen, inntil da redaksjonsmedlem og dessuten styremedlem i Attac Norge, over som redaktør etter Vegard Velle, som seinere ble redaktør i VårtOslo.
Martin Johansson
Han ble alvorlig skadet under VM i orientering 2009, da han fikk en pinne i låret, og han begynte med langrenn etter dette. Han debuterte i verdenscupen 16. januar 2010 med en 14.-plass på 15 km klassisk stil i Otepää.
Radikal Portal
Historikk
16. mars 2018 vedtok styret i Norsk Presseforbund at nettsteder uten tilknytning til forbundet, blant dem Radikal Portal og Resett, ikke lenger kunne klages inn for Pressens Faglige Utvalg (PFU). Radikal Portal hadde før dette ikke ønska å la seg behandle av PFU, og har heller ikke erklært forpliktelse til Vær Varsom-plakaten.
Martin Johansson
Idrettskarriere
Johansson deltok ved det svenske mesterskapet i langrenn 2004 i Nässjö, der han kom på 61.-plass på 10 km fristil og 48.-plass på 10 km jaktstart. Han deltok i nordisk mesterskap i terrengløp 2004, der han kom på 3.-plass, og i skiorientering deltok han på det svenske laget som kom på 2.-plass på stafetten, der han løp sammen med Pär Häggström og Erik Rost. Individuelt fikk han også en 5.-plass og en 6.-plass. Han deltok også i terrengløpet Lidingöloppet, der han kom på 3.-plass.
Radikal Portal
Historikk
Per mai 2019 består styret i Radikal av fem personer: redaktør Møllersen, Kristian Jørgensen, Lene Auestad, Oscar Dybedahl og Tormod Fjeld Lie.
Tangenåsen ungdomsskole
Tangenåsen ungdomsskole er en ungdomsskole på Nesodden. Skolen ble etablert i 1960, i lokalene etter Tangen barneskole, som allerede etter 6 års drift var funnet for liten, og ny barneskole, (Nesoddtangen barneskole), var bygget like ved. Med tre nybygg på den gamle tomten åpnet ungdomsskolen i 1960 på Tangenåsen, tvers over veien for butikksenteret Tangen Sentrum, som nå er kjent som Tangen Nærsenter. De tre byggene inneholdt henholdsvis klasserom og kontorer, bygg for praktiske fag som tre- og metallsløyd og skolekjøkken, og en kombinert gymnastikk- og flerbrukssal.
Radikal Portal
Politisk ståsted
På egne nettsider beskriver Radikal Portal seg som «drevet av personer som ønsker et mer rettferdig og miljøvennlig samfunn, både i Norge og verden» og et nettsted med et tydelig redaksjonelt ståsted. Det har erklært mål om blant annet å søke sannheten, være maktkritiske og stå sammen med de svake i samfunnet.
En del av innholdet skrives av eksterne bidragsytere. Blant skribenter som har skrevet for Radikal Portal er Øivind Bergh, Jonas Gahr Støre og Pål Steigan. Nettstedet har også fungert som publiseringskanal for grupperingen Researchkollektivet INFO.
Turn under Sommer-OL 1976
Turn under Sommer-OL 1976. Turn var med på det olympiske programmet for attende gang under OL-1976 i Montréal. Det ble konkurrert om fjorten olympiske titler, åtte for menn og seks for kvinner. Sovjetunionen ble beste nasjon med sju gullmedaljer foran Japan og Romania med tre hver.
Tangenåsen ungdomsskole
I årene 2009-2012 foregikk det store utbygginger på Tangenåsen: Nærsentret ble utvidet og modernisert, og et nytt kommunesenter med kulturbygget «Tangenten» ble oppført på tomten til Tangenåsen ungdomsskole. Nybygget inneholder blant annet bibliotek, kommunekontorer og nye skolelokaler. Etterhvert ble alle ungdomsskolens eldre bygg revet, og ungdomsskolen fikk plass i den bakre fløyen av det nye kulturbygget.
I skoleåret 2013-2014 var det 226 elever på ungdomsskolen.
Olaf Ansgar Engen
Olaf Ansgar Engen, også kalt «Laffen» (født 1929 på Gamlehaugen Finstadbru, død 16. november 2021).
Engen er kjent for sin innsats i Finstadbru IF og Aurskog/Finstadbru SK (etter sammenslåingen i 1987), hvor han har hatt verv og vært en ildsjel i over 50 år. Han har hatt verv som, kasserer, oppmann, styremedlem og nå admistrerende leder. Fra 50-tallet og frem til sin død har han hatt oppgaver med ansvar for alle cuper arrangert av AFSK-Fotball, utleie av baner, spillerlisenser, og overganger og mer.
Dandong
Dandong (forenklet kinesisk: 丹东; tradisjonell kinesisk: 丹東; pinyin: Dāndōng; Wade-Giles: Tān-tūng) er en kinesisk by på prefekturnivå i provinsen Liaoning i Nord-Kina ved Kinas kyst mot Gulehavet. Befolkningen innenfor prefekturgrensene anslås (2004) til 2,41 millioner – på 14 967 kvadratkilometer; selve det bymessige senteret er på 563 km² og har 643 000 innbyggere. Dandong ligger nær ved Yaluelvens munning ut i Koreabukten i Gulehavet. Den ligger rett overfor Nord-Korea med byen Sinuiju på den motsatte elvebredd, forbundet med Den kinesisk-koreanske vennskapsbrua. Dandong har en havn, og har siden 1907 hatt togforbindelse med Shenyang og Nord-Korea.
Supungdemningen ved Yalu genererer kraft til Dandongs industri. Det produseres papir, eikebladsilke, kjemikaler, medisiner, maskineri, sement og gummiprodukter.
Administrative enheter
Byprefekturet Dandong har jurisdiksjon over 3 distrikter (区 qū), 2 byfylker (市 shì) og ett autonomt fylke (自治县 zìzhìxiàn).
Historie
Kart og arkeologiske funn gjør det nærliggende å konkludere at området hadde bosetting allerede under Zhou-dynastiet.
Selve byen ble grunnlagt under Ming-dynastiet (1368–1644), og den utviklet seg til et viktig handelsknutepunkt mellom Kina og Korea.
Området ble kjent som fylket Andong (安東) 1876. Andong betyr i denne sammenheng «[skape] fred i øst», og navnet reflekterte det syn datidens Qing-Kina hadde på Korea: Korea var deres lydrike og det var Kinas ansvar å skape fred der.
Under den første sino-japanske krig ble Andong raskt okkupert av japanerne i 1894. Dangong ble åpnet som traktathavn for fremmede makter i 1907. Under Mandsjukuo-eraen ble byen hovedstad for provinsen Andong, en av fjorten provinser som ble etablert i denne japanskledede marionettstaten.
Byen fikk sitt nåværende navn 20. januar 1965, ettersom man mente at det forrige navnet vitnet om en imperialistisk innstilling.
Friøkonomisk sone
I juni 2011 bestemte kinesiske og nordkoreanske myndigheter seg for å etablere en fri økonomisk sone på elveøyene Hwanggumpyong (sør for byen) og Wihwa (nord for byen) begge innenfor nordkoreanske grenser, men like ved den kinesiske grensa.
Hals (etternavn)
Hals er et norsk etternavn. Navnet er ikke mye brukt; pr 2007 var det 826 personer i Norge som hadde Hals som etternavn.
Karsten Kroon
Karsten Kroon (født 29. januar 1976 i Dalen, Drenthe) er en tidligere profesjonell, nederlandsk landeveissyklist.
I hans første seks år som profesjonell landeveissyklist, fra 1999-2005, var Kroon en del av det nederlandske laget Rabobank. 10. august 2005 ble det gjort kjent at han i første omgang skulle sykle for det danske Team CSC i minst to år. Kroon gikk over til Team CSC fordi han håpet å få flere muligheter til å sykle for seg selv, noe det ikke ble gitt nok muligheter til i Rabobanks lag. Han fikk gode resultater allerede i løpet av den første sesongen han syklet for CSC. Han kom blant de beste ti blant annet i Ronde van Vlaanderen (8.-plass) og Amstel Gold Race (4.-plass). På høsten vant han Drei Länder Tour. 2007 var ikke et like godt år for Kroon, selv om han gjorde en meget god innsats i «Ronde van Vlaanderen» der han tok en fjerdeplass.
Martin Johansson
Idrettskarriere
Ved junior-VM i orientering 2004 vant han stafetten, sammen med Johan Lindahl og Mattias Millinger, og kom på 2.-plass på langdistanse, kun slått av sveitsiske Matthias Merz.